L’edetà Miguel Morató Gil celebra el seus 100 anys
17 de agost de 2018

Miguel Morató Gil va celebrar el seu aniversari número 100, el passat dimarts 14 d'agost. Els seus familiars i amics el van acompanyar en un dia tan especial, en què van celebrar la commemoració del seu naixement a l'agost del 1918. L'alcalde de Llíria, Manolo Civera, també s'ha sumat hui a les celebracions i l’ha visitat personalment en el seu domicili.

Durant la visita, l'alcalde ha pogut conversar amb ell i ha aprofitat per a felicitar-ho en nom propi i, també, en nom de tots els veïns i veïnes de Llíria. A més, amb motiu d'aquesta celebració tan especial, el primer edil li ha fet entrega d'un detall commemoratiu pels seus 100 anys, en nom de l'Ajuntament de Llíria.

El centenari edetà s’ha mostrat molt agraït per la visita. Ha estat tota la estona somrient i rellegint el text de la placa perquè, segons han contat les familiars que han estat amb ell durant el matí de hui, Miguel sempre ha sigut un gran aficionat a la lectura. Fins fa pocs mesos, encara anava cada dia a la biblioteca per llegir els periòdics.

Miguel Morató Gil ha rebut, durant els últims dies, la visita de desenes d'amics i amigues i, també de veïnes i veïns que s'han acostat per a festejar el seu segle de vida. Han sigut uns dies que tots junts han viscut amb emoció i alegria, perquè no tots els dies un compleix 100 anys.